text: Tapha waancaa addunyaa bara kanaa Islaamummatu injifate.
text: #000003
text: Taphni waancaa addunyaa Qaxar keessatti geggeeffamaa jiru xumuramuudhaaf, yeroo torbaan tokkoo qofatu hafa. Osoo taphichi hin xumuramin garuu, Islaamummaan injifatuu isii mirkaneeffanneerra. Waggoota dabran 20 oliif islaamummaa fi baha jiddu galeessaa akki miidiyaan itti himaa turan kan addaati. Dhukaasa boombii, shoorarkeessitoota, cunqursitoota, booddetti haftoota fi maqaawwan fokkataa hedduun himaa turan. Miidiyaaleen warra lixaa haga danda’aniin islaamummaa xureessuudhaaf wanti isaan hin hojjannes hin jiru. Sababuma kanaaf namoonni islaamummaa fi baha jiddu galeessaa irraa fagaatanii jiraataa turan, islaamummaa waraanaan wal qabsiisaa hubataa turan. Haala kana keessatti taphni waancaa addunyaa Qaxar 2022 biyya Islaamaa keessatti kan jalqabame. arraan tana lammiileen Awrooppaa fi Ameerikaa Islaamummaan maaliif saffisaan guddataa akka jiru eega Qaxar seenaniin booda ija isaaniitiin arguu danda’an.
text: #000004
text: Wal dorgommii waancaa qaxar keessatti godhameen, hanga yoo deeggartoonni wal arrabsanii fi wal tuman hin argine. Bakka takka takkatti yoo tasa wal dhabanis, saffisaan ofumaa walii galuun xumuruu danda’anii jiru. Deeggartoonni biyyoota garagaraa kan hooggantoonni isaanii haalaan wal jibban walitti dhufanii waliin shubbisaa taphatanii jiran. Kun ammoo murtee Qaxar dhimma farshoo irratti fudhate hordofee qilleensa nagayaa uumame irraa kan argameedha. Yeroo jalqabaatiif dubartootni Istaadiyamii seenanii osoo dhiirri isaan tuttuqin tapha daaw’atanii bahuu danda’anii jiru. Kanneen Istaadiyamii keessa seenanis osoo hin jeeqin, osoo namatti hin bu’in nagayaan bahuu danda’anii jiran. Deeggartoonni Ingliiz fi Wels kan eddoola Kaanaarii jedhamu irratti biiraa dhugaa tapha daaw’ataa turan garuu, walii galuu dadhabanii wal lolanii ofis miidhanii meeshaas barbadeessan. Ingliiz fi Wels warra maatii tokkooti. Biyya United Kingdom jedhamu jalatti akka gamtaa tokkotti waliin jiraatan. Afaan wal fakkaataa Ingiliffa haasawan. Mootii tokko kan King Charles jedhamu qaban. Ta’ullee farshaawanii wal dadhaban. Haa ta’u malee deeggartoonni Ameerikaa fi Iiraan, kan aadaan wal dhiban, kan siyaasaan wal jibban, Qaxar keessatti taphaan duraa fi booda waliin sirbanii taphatanii adda bayan.
text: #000007
text: Walumaa galatti waancaan addunyaa Qaxar dirree Islaamummaan irratti injifateedha. Miidiyaaleen warra Lixaa duulanis, Qaxar milkiidhaan hawaasa hawachuu dandeesseerti. Deeggartoonni kuubbaa miilaa Qaxar dhaqanii fi kan Qaxar hin dhaqinis, waancaa addunyaa bareedaa akkanaa takkaa agarree hin beeknu jechuun dubbatanii jiran. Miidiyaaleen warra Lixaa guyyoota jalqabaa Qaxar irratti duulaa turan amma abdii kutatanii of duuba deebi’anii jiran.
text: #000010
text: Taphattoonni Jarman irraa dhufan kan uffata Alaabaa Qawmii luux uffannee taphanna jedhanii rakkisaa turanis, taphaan injifatamanii dorgommii keessaa bahanii jiru. Ammaan tana taphattoonni duraanii Garee biyyaaleessa Jarman qeequu irratti argaman. Kuubbaa dhiistanii waan isin hin galchine keessa maaf seentan, kanaaf injifataman jechuun qeeqaa jiran. Walumaa galatti tapha waancaa addunyaa kanarratti Islaamummaan waa hedduun injifatteerti, kan haqa qabu yoomuu injifataadha. Abdii kutannaa dhabus Qaxar irraa baratuu ni dandeenya.
text: #000011